**SPECIALIEJI REIKALAVIMAI SOCIALINIŲ PASLAUGŲ ĮSTAIGOS PSICHOLOGO PAREIGYBEI**

1. Darbuotojas, einantis šias pareigas, turi atitikti šiuos specialius reikalavimus:

1.1. Pareigybės išsilavinimas – turi būti įgijęs psichologijos bakalauro ir psichologijos magistro kvalifikacinius laipsnius;

1.2. Darbuotojas turi būti susipažinęs su Lietuvos Respublikos įstatymais, Vyriausybės nutarimais ir kitais teisės aktais, reglamentuojančiais socialines paslaugas, jų teikimo organizavimą bei išmanyti raštvedybos taisykles.

**SOCIALINIŲ PASLAUGŲ ĮSTAIGOS PSICHOLOGO FUNKCIJOS**

1. Šias pareigas einantis darbuotojas vykdo šias funkcijas:

1.1. rūpinasi socialinių paslaugų gavėjų psichine sveikata, konsultuoja socialinių paslaugų gavėjus individualiai ir grupėse;

1.2. parenka metodus ir atlieka psichologinį socialinių paslaugų gavėjų įvertinimą;

1.3. vykdo psichologinį švietimą;

1.4. pagal kompetenciją teikia kompleksines paslaugas šeimai;

1.5. užmezga santykį su asmenimis, patiriančiais įvairių sunkumų, įtraukia juos į pagalbos teikimo procesą;

1.6. teikia psichologinę pagalbą socialinių paslaugų gavėjams, išgyvenantiems krizę ar patyrusiems trauminių emocinių išgyvenimų (ligų, netekčių, skyrybų ir kt.), ir jų šeimoms, artimiesiems;

1.7. padeda stiprinti socialiai pažeidžiamų grupių asmenų ryšį su bendruomene;

1.8. bendradarbiauja su kitomis valstybės ir savivaldybių institucijomis, įstaigomis ir organizacijomis teikiamų socialinių paslaugų srityje.

1.9. teikia rekomendacijas geram emociniam klimatui įstaigoje formuoti, bendradarbiavimo ir tarpusavio atsakomybės santykiams puoselėti bei žmogiškųjų išteklių panaudojimui;

1.10. suveda duomenis apie suteiktas paslaugas į Paramos šeimai informacinę sistemą (SPIS);

1.11. vykdo kitus Centro direktoriaus nurodymus susijusius su įstaigos veikla.